**Általános szerződési feltételek**

*A Zöldövezet Társulás Környezetvédelmi Egyesület*

*által a termékbérlet körében alkalmazott Általános Szerződési Feltételek*

1. **Az ÁSZF személyi, tárgyi és időbeli hatálya**
   1. Jelen blankettaszerződés a Zöldövezet Társulás Környezetvédelmi Egyesület, valamint az általa Magyarország területén bérbeadott mosható pelenka csomagokat tőle egyszeri alkalommal vagy visszatérően bérbe vevő jogalany közötti bérleti jogviszony általános feltételeit rendezi.
   2. Az ÁSZF **2019. február** 1. napjától határozatlan időtartamra lép hatályba, és a Szerződő Felek részéről a hatályba lépés napján, továbbá az azt követően megkötött bérleti jogügyletekre alkalmazható.
2. **Jelen Általános Szerződési Feltételek alkalmazásában**
   1. *Egyedi bérleti szerződés* a Bérbeadó és a Bérlő között a termékbérlet véglegesítése következtében, a bérbeadói visszaigazolás megküldése mellett, magyar nyelven létrejövő, írásba foglaltnak minősülő jogügylet, amelynek a mindenkor hatályos ÁSZF elválaszthatatlan mellékletét képezi.
   2. *Bérbeadó* a Zöldövezet Társulás Környezetvédelmi Egyesület (székhely: 8097 Nadap, Haladás út 58., nyilvántartási szám: 01-02-0010885, adószám: 18250767-2-07, vezető tisztségviselő: Lászlóné Csobay Krisztina ügyvezető, vállalkozást nyilvántartó szerv: Fővárosi Törvényszék, tárhelyszolgáltató neve: C6 Média Kft. , címe: 1181 Bp., Csontváry Kosztka Tivadar u. 9/17., elérhetősége: www.deepsky.hu)
   3. *Zöldövezet* honlap a Bérbeadó részéről üzemeltetett, a www.zoldovezet.info domain név alatt fellelhető internetes oldal (weboldal).
   4. *Szerződő Felek* a Bérbeadó és az egyedi bérleti szerződést Bérlőként megkötő jogalany együttes megnevezése.
   5. *Szolgáltatás* a Bérbeadó weboldalán aktuálisan megrendelhető termék időleges használatának átengedése a Bérlő javára, a bérleti díj maradéktalan teljesítése és a termék átvétele ellenében.
   6. *Termék* a Bérbeadó részéről bérbeadott, a Zöldövezet honlapon bérleti ajánlattételre felhívással közölt árucikk.
   7. *Bérleti díj* a megkötésre került Egyedi bérleti szerződés alapján Bérbeadó által nyújtandó Szolgáltatás ellenértéke.
   8. *Bérlő* minden olyan természetes személy, aki a Bérbeadó termékét a Zöldövezet honlap igénybevételével online bérbe veszi.
   9. *Távollévők között kötött szerződés*: olyan fogyasztói szerződés, amelyet a szerződés szerinti termék vagy szolgáltatás nyújtására szervezett távértékesítési rendszer keretében a felek egyidejű fizikai jelenléte nélkül úgy kötnek meg, hogy a szerződés megkötése érdekében a szerződő felek kizárólag távollévők közötti kommunikációt lehetővé tévő eszközt alkalmaznak.
3. **Kisegítő szabályok**
   1. Az ÁSZF és az Egyedi bérleti szerződés eltérő rendelkezése hiányában, a Bérbeadó és Bérlő közötti bérleti jogviszony tekintetében meghatározott bármilyen határidő számítása naptári napokban történik, és annak lejárata szabad-, munkaszüneti vagy ünnepnapra is eshet.
   2. A Szerződő Feleknek a jognyilatkozataikat (pl. az elállást, stb.) a Bérbeadó székhelyére, illetve a Bérlőnek a bérlet során, a szállítási adatok között megjelölt megfelelő elérhetőségére kell megküldeniük. Ezektől eltérő címre érkező jognyilatkozatok nem tekinthetőek érvényesen tett nyilatkozatnak.
   3. A Bérlő az ÁSZF elfogadásával kötelezettséget vállal arra, hogy az egyedi bérleti szerződés létrejöttét követően, az adott bérlethez kapcsolódóan a szállítási adataiban joghatályos módosítást nem eszközölhet. A jelen klauzula megszegéséből eredő kárért, többletköltségért vagy egyéb hátrányért kizárólag a Bérlő tartozik helytállni. A Bérbeadót az adatváltozás közlésének kötelezettsége csak a 2.2. pontban nevesített adatai körében terheli, és ennek az Általános Szerződési Feltételek vonatkozó módosításával tesz eleget.
   4. A könyvelt levélpostai küldemény útján, az alkalmazható címen keresztül a Bérlővel közölt jognyilatkozatot a postára adását követő, Magyarországon 5. (ötödik) napon szabályszerűen kézbesítettnek kell tekinteni (kézbesítési vélelem). Az adott cím alkalmazhatóságát a 3.2, 3.3 pontokban foglaltak alapján szükséges megítélni. A Bérbeadó a Bérlő tekintetében beálló kézbesítési vélelemből eredő károkért (egyéb hátrányokért) való felelősségét kizárja.
   5. A Bérlő kármegelőzési és kárenyhítési kötelezettsége körében haladéktalanul tájékoztatja a Bérbeadót, ha valamely általa a Bérbeadótól várt értesítés egyáltalán nem vagy nem megfelelő időben érkezett meg hozzá.
   6. A Bérbeadó jogosult a visszaélésszerű bérlői magatartás (akár a bérléssel, akár a szavatossági / a jótállási igényérvényesítéssel összefüggésben) tanúsítása esetén az adott Bérlő irányában a további szolgáltatás nyújtását megtagadni. Ebből eredően Bérbeadót kártérítési kötelezettség nem terheli. A Bérlő joggal való visszaélést jelentő magatartásának ilyenkénti minősítése a Bérbeadó kizárólagos jogkörébe tartozik.
   7. Az egyedi bérleti megállapodásban, illetőleg az Általános Szerződési Feltételekben nem szabályozott kérdésekben, továbbá a kötelmi jogviszonyból felmerülő esetleges jogviták eldöntésére a magyar jog, elsősorban a Polgári Törvénykönyvről szóló 2013. évi V. törvény (Ptk.) vonatkozó rendelkezései irányadóak.
   8. A Szerződő Felek rögzítik, hogy az egyedi bérleti megállapodásból – ideértve az Általános Szerződési Feltételeket is – származó jogvitájukat elsősorban békés úton próbálják meg rendezni, ezért jogvita esetén egyeztetni kötelesek. Amennyiben az egyeztetésük nem vezetne eredményre, a fogyasztói jogviták kivételével, Szerződő Felek vagyonjogi ügyben – ideértve a fogyasztói jogvitákat is - megindítandó polgári peres eljárásban a Székesfehérvári Járásbíróság és a Székesfehérvári Törvényszék illetékességét kötik ki (alávetéses illetékesség), azzal, hogy a Bérlő, mint fogyasztó a Bérbeadóval szemben fennálló szerződéses jogviszonyból eredő igényét saját belföldi lakóhelye, ennek hiányában belföldi tartózkodási helye szerint illetékes bíróság előtt is érvényesítheti.
4. **Az egyedi bérleti szerződés létrejöttének folyamata, alakiságai és tartalma**

* 1. Bérleti szerződés alapján a bérbeadó meghatározott dolog időleges használatának átengedésére, a bérlő a dolog átvételére és bérleti díj fizetésére köteles.
  2. A Bérbeadó szavatol azért, hogy a bérelt dolog a bérlet egész tartama alatt szerződésszerű használatra alkalmas, és megfelel a szerződés előírásainak. Erre a szavatosságra a hibás teljesítés miatti szavatosság szabályait azzal az eltéréssel kell alkalmazni, hogy a bérlőt az elállás helyett a felmondás joga illeti meg, kicserélést pedig nem követelhet.
  3. A Bérbeadó szavatol azért, hogy harmadik személynek nincs a bérelt dologra vonatkozóan olyan joga, amely a Bérlőt a használatban korlátozza vagy megakadályozza. Erre a kötelezettségre a jogszavatosság szabályait azzal az eltéréssel kell alkalmazni, hogy a bérlő elállás helyett a szerződést felmondhatja.
  4. A Bérlő a dolgot rendeltetésének és a szerződésnek megfelelően használhatja.
  5. A Bérlő a Bérbeadó szolgáltatásaihoz a Zöldövezet honlapon keresztül fér hozzá, vagyis a Bérlő a Zöldövezet honlapon egy kérdőív kitöltésével választhatja ki az általa bérbe venni kívánt terméket. A Bérlő tudomásul veszi és visszavonhatatlanul elfogadja, hogy annak jellegéből adódóan kizárólag akkor vehet igénybe bármely bérbeadói szolgáltatást, amennyiben a kérdőív kitöltését teljeskörűen végrehajtja és ezzel egyidejűleg a vonatkozó adatvédelmi tájékoztató előzetes megismerését követően kifejezett és tájékozott hozzájárulását adja ahhoz, hogy a Bérbeadó a bérlői személyes adatokat a vonatkozó adatvédelmi jogszabályok, így különösen az Európai Unió 2016/679 számú Általános Adatvédelmi Rendelet előírásai szerint megőrizze, tárolja és kezelje.
  6. A Zöldövezet honlap jelöli meg azokat a termékeket, amelyet aktuálisan a Bérbeadó bérbeadásra kínál.
  7. A Felek között bérleti szerződés kizárólag abban az esetben jön létre, ha a Bérlő a szerződéskötési folyamat során valós és pontos magyarországi szállítási címet jelöl meg, tekintettel arra, hogy Bérbeadó kizárólag Magyarország területén nyújtja szolgáltatását. Abban az esetben ha a Bérlő által a szerződéskötési folyamat során megadott szállítási cím a jelen pontban írtaknak nem felel meg, a Bérbeadó a részére átutalt bérleti díjat és óvadékot Bérlő részére visszautalja mivel közöttük a szerződés érvényesen nem jött létre.
  8. A Bérlő jelen szerződés elfogadásával tudomásul veszi, hogy a bérlet tárgyát képező termékek, a rendelkezésre álló készletek korlátozottságára tekintettel, nem minden esetben érhetőek el azonnal. Erre való tekintettel, amennyiben a Bérbeadó a terméket a 6.1. pontban rögzített határidőben készlethiány okán nem tudja megküldeni, erről és a várható kiszállítási időről e-mail útján tájékoztatja a Bérlőt. Az e-mailben megjelölt várható szállítási idő ismeretében a Bérlő a termék átvételéig jogosult a szerződéstől elállni, amely esetben Bérbeadó a részére megfizetett bérleti díjat teljes egészében visszafizeti a Bérlő részére. A jelen pontban foglalt szabályok nem érintik a Bérlő jogszabályon alapuló elállási jogát, valamint a jelen pontban foglaltakkal kapcsolatban Bérbeadó kártérítési felelősségét kizárja.
  9. A Bérlő – az adatellenőrzést követően – a bérlést ténylegesen a ‘Ellenőrzés és küldés’ ikonra kattintással indíthatja el, amely mozzanattal egyben hozzájárul az bérlethez kapcsolódó informatikai adathalmaz Bérbeadó számítógépes rendszere általi fogadásához, illetve annak feldolgozásához, továbbá ennek révén kijelenti, hogy a mindenkor hatályos ÁSZF tartalmát maradéktalanul megismerte, és azt magára nézve kötelezőnek fogadta el.
  10. A Bérbeadó és a Bérlő között az Egyedi bérleti szerződés a megrendelés véglegesítésével jön létre, ami a Bérlő oldalán bérleti díjfizetési és termékátvételi kötelezettséget keletkeztet.
  11. A Bérbeadó a sikeres bérlést a kérdőívben megadott bérlői e-mail címre is visszaigazolja.
  12. Ha a bérlő a dolgot jogosulatlanul alakította át, a bérbeadó felhívására köteles az eredeti állapotot helyreállítani.
  13. A bérelt dolgot a bérlő albérletbe vagy harmadik személy használatába nem adhatja.
  14. Ha a bérlő a dolgot albérletbe vagy más személy használatába adja, azokért a károkért is felel, amelyek e nélkül nem következtek volna be.
  15. Bérbeadó a terméket és az ahhoz tartozó kiegészítőt mosott és fertőtlenített állapotban küldi meg a Bérlő részére. Bérbeadó a termék mellé „Használati és kezelési útmutatót” csatol.
  16. A Bérlő köteles a termékhez mellékelt „Használati és kezelési útmutató” rendelkezéseit teljes mértékben betartani és a terméket az útmutatóban leírtak szerint kezelni és használni. A rendelkezések be nem tartásából eredő teljes kár megtérítésére a Bérlő köteles.
  17. A bérleti jogviszony a bérbeadó és a bérlő között határozott időre, 21 napos időtartamra jön létre. A bérleti jogviszony kezdő napja az a nap, amelyen a bérlő a terméket átvette. A szerződő felek a bérleti szerződés rendes felmondással való megszüntetésének jogát kizárják, tekintettel a határozott bérleti időtartamra.
  18. A felek kifejezetten eltérnek a Ptk. 6:338.§ (1) bekezdésében foglalt szabálytól. Erre való tekintettel a határozott időre kötött egyedi bérleti szerződés abban az esetben sem alakul át határozatlan időtartamúvá, amennyiben a határozott időtartam után eltelte után a bérlő a terméket tovább használja és ez ellen a Bérbeadó külön nyilatkozatban nem tiltakozik.
  19. Bérlő a határozott idő utolsó napját követő napon köteles a terméket tiszta, száraz, mosott állapotban postára adni és visszaküldeni a Bérbeadó részére.
  20. Bérlő köteles a termék Bérbeadó részére történő visszaküldésével kapcsolatos postaköltség viselésére.
  21. A Bérlő jogosult a terméket a határidő lejárta előtt sértetlen és tiszta állapotban visszaküldeni a Bérbeadó részére, azonban ebben az esetben a Bérlő a bérleti díj részleges visszatérítésére nem lesz jogosult. A jelen pontban rögzített esetben Bérlőnek a teljes bérleti díjat kell megfizetnie a Bérbeadó részére.

1. **A bérleti díj és óvadék összege és fizetésének módja**
   1. A Bérbeadó a bérleti díj minden elemét bruttó összegben jeleníti meg az internetes oldalán, és a bérleti díjról szóló számlát is ennek megfelelően állítja ki a Bérlő által a termékbérlet folyamán megadott számlázási adatok alapján.
   2. A bérleti díj és az óvadék fizetése kizárólag előreutalással történhet.
   3. A bérlet díja: a Zöldövezet honlapon feltüntetett díj.
   4. Az óvadék összege: a Zöldövezet honlapon feltüntetett díj.
   5. Az óvadéki összeg a Bérlőnek az egyedi bérleti szerződésből fakadó kötelezettségei biztosítékául szolgál, azaz Bérbeadó az óvadéki összeget a bérleti jogviszonnyal kapcsolatban keletkezett a Bérlővel szemben fennálló követeléseinek (így pl. a bérbeadott termék megrongálódásával, eltűnésével, elvesztésével kapcsolatos igények, kötbér igények, a szennyezett állapotban visszaérkezett termékek tisztítási költségei stb.) kielégítésére használhatja fel. A Bérbeadó igényt tart a jelen bérleti jogviszonnyal kapcsolatban keletkezett, a Bérlővel szemben fennálló, de az óvadék összegét meghaladó követeléseinek Bérlő általi kielégítésére is.
   6. A bérleti díjat és az óvadékot a Bérbeadó számlaszámára történő átutalással kell teljesíteni az alábbi adatok szerint:

***Kedvezményezett neve: Zöldövezet Egyesület***

***Kedvezményezett számlaszáma: 16200151-18534317***

***Számlavezető bank neve: MagNet Bank Zrt.***

* 1. A Bérlő tudomásul veszi, hogy a pénzintézeti átutalás jóváírásának időtartamát a Bérbeadónak nem áll módjában befolyásolni, ennélfogva a Bérbeadót az esetleges átutalási késedelemből fakadóan felelősség vagy helytállási kötelezettség egyáltalán nem terheli.
  2. A Bérlőnek a teljes óvadék visszajár, ha a bérelt terméket sértetlen állapotban, tisztán és határidőre a Bérbeadónak visszaküldte.
  3. Bérbeadó az óvadék visszajáró részét a sértetlen és tiszta állapotú termék átvételét követő 5 (öt) munkanapon belül köteles visszautalni a Bérlő részére.
  4. A Bérlő tudomásul veszi, hogy a késedelmesen visszaküldött termék után késedelmi kötbért köteles fizetni. A késedelmi kötbér összege a bérleti idő lejárta utáni naptól kezdve naponta 1000,- Ft. A késedelmi kötbér, elsődlegesen az óvadékból kerül levonásra. Amennyiben az óvadék összege a késedelem mértéke miatt nem nyújt elegendő fedezetet a késedelmi kötbér összegére, a késedelmi kötbér óvadékot meghaladó részét a Bérlő köteles megfizetni Bérbeadó részére. A késedelmi kötbér a késedelem napján esedékes. A késedelemből eredő igényei érvényesítése érdekében a Bérbeadó a szükséges jogi lépéseket megteszi és megítélése szerint szükség esetén jogai védelme érdekében rendőrségi feljelentést tesz.

1. **A kiszállítás, a termék átvétele és a panaszkezelés**
   1. A Bérbeadó az azt követő 5 (öt) munkanapon adja postára a terméket a Bérlő részére, hogy a hiánytalanul átutalt bérleti díj és óvadék a Bérbeadó fent megjelölt bankszámláján jóváírásra került, kivéve a jelen szerződés 4.7. pontjában rögzített esetet.
   2. A termék megküldése MPL Postacsomag szolgáltatás útján történik.
   3. Amennyiben a termék kézbesítése a Bérlő érdekkörében felmerülő okból (pl. a bérlet folyamán téves szállítási adatok rendelkezésre bocsátása) vagy az előreláthatósági klauzulát [Ptk. 6:142. §] megsértő magatartása miatt késedelmet szenved, illetőleg meghiúsul, az ebből fakadó károk (többletköltségek, egyéb hátrányok) kivétel nélkül a Bérlő terhére esnek, és a Bérbeadó ezekért sem a Bérlő, sem pedig harmadik személy irányában nem felelős.
   4. Ha a Bérlő részére megküldött termék átvételére nem kerül sor és ezért a megküldött termék visszaérkezik a Bérbeadóhoz, azt felek úgy tekintik, hogy a Bérlő nem tett eleget a termékátvételi kötelezettségének, amelynek eredményeként a termék visszaérkezésekor a az egyedi bérleti szerződés a létrejöttének napjára visszamenő hatállyal megszűnik. Bérbeadó ebben az esetben 5 (öt) munkanapon belül visszautalja Bérlő részére a bérleti díjnak és az óvadéknak a Bérbeadó oldalán felmerült posta és átutalási költségekkel csökkentett összegét.
   5. A Bérlő a termék átvételének helyszínén és időpontjában köteles a küldemény tartalmát tételesen, mennyiségi, továbbá minőségi szempontból egyaránt ellenőrizni, és a Bérbeadó szerződésszerű teljesítése esetén a fuvarlevelet (az átvételi elismervényt) aláírni. A szabályszerűen kiállított fuvarlevél (átvételi elismervény) az ellenkező bizonyításáig igazolja, hogy a küldemény és csomagolása az átvételkor hibátlan, valamint hiánytalan állapotban volt.
   6. A Bérlő az esetleges hibás teljesítés felfedezése után késedelem nélkül köteles a hibát (a hiányosságot) a Bérbeadó felé jelezni. A hiba jelzésének késedelméből, netán elmaradásából és a hibás (hiányos) termékcsomag átvételéből származó károk (többletköltségek, egyéb hátrányok) viselésére a Bérlő köteles.
   7. A termék tekintetében a kárveszély akkor száll át a Bérbeadóról a Bérlőre, amikor a Bérlő birtokba veszi a terméket.
   8. Amennyiben a termékekkel, illetőleg a bérbeadói szolgáltatással összefüggésben a Bérlőnek panasza merül fel, úgy azt a Zöldövezet honlapon, a Kapcsolat menüpont alatt található elérhetőségek valamelyikére, illetőleg a Bérbeadó székhelyére is megküldheti. A Bérbeadó a panaszokat beérkezésük sorrendjében, legkésőbb 30 (harminc) napon belül vizsgálja ki, és értesíti a Bérlőt a vizsgálat eredményéről. Bérbeadó szóbeli panasz esetén az arról felvett jegyzőkönyvet és az arra adott érdemi választ írásban közli és küldi meg Bérlőnek.  A panasz elutasítása esetén a Vevő a felügyeleti szervekhez (pl. a jegyzőhöz, a lakóhelye szerinti járási hivatalhoz) vagy a bírósághoz fordulhat.

**A lakóhelye szerinti járási hivatal elérhetőségét itt találja:**

<https://jarasinfo.gov.hu/>

* 1. A termékek minőségével, biztonságosságával és a termékfelelősségi szabályok alkalmazásával, valamint a szerződés megkötésével és teljesítésével kapcsolatos fogyasztói jogvita bíróságon kívüli, békés rendezése céljából Bérlő eljárást kezdeményezhet a lakóhelye szerint illetékes szakmai kamara mellett **működő békéltető testületnél** A békéltető testületek illetékességi területe a megyei kereskedelmi és iparkamarák illetékességi területéhez igazodik. Bérbeadót a békéltető testületi eljárásban együttműködési kötelezettség terheli, ennek keretében köteles válasziratát megküldeni a békéltető testület számára. A fogyasztói jogviták online rendezéséről, valamint a 2006/2004/EK rendelet és a 2009/22/EK irányelv módosításáról szóló, 2013. május 21-i 524/2013/EU európai parlamenti és tanácsi rendelet alkalmazásának kivételével Bérbeadó a meghallgatáson egyezség létrehozatalára feljogosított személy részvételét biztosítani köteles.

Az eljárásra a Bérlő lakóhelye vagy tartózkodási helye szerinti békéltető testület illetékes.

A Bérlő belföldi lakóhelye és tartózkodási helye hiányában a békéltető testület illetékességét a bérleti jogvitával érintett vállalkozás vagy az annak képviseletére feljogosított szerv székhelye alapítja meg.

Amennyiben Bérbeadó székhelye, telephelye vagy fióktelepe nem a területileg illetékes békéltető testületet működtető kamara szerinti megyébe van bejegyezve, Bérbeadó együttműködési kötelezettsége a fogyasztó igényének megfelelő írásbeli egyezségkötés lehetőségének felajánlására terjed ki.

A Fejér Megyei Békéltető Testület címe: 8000 Székesfehérvár, Hosszúsétatér 4-6. Telefonszáma: +36 22 510-310. Levelezési címe: Fejér Megyei Békéltető Testület 8000 Székesfehérvár, Hosszúsétatér 4-6. Weboldala a http://www.bekeltetesfejer.hu/ internetes címen érhető el.

Ha nem elégedett a panaszkezelési folyamattal vagy annak eredményével, nyújtson be panaszt az Európai Bizottság online vitarendezési platformján.

PANASZ BENYÚJTÁSA AZ ONLINE VITARENDEZÉSI PLATFORMON**az alábbi linken:**

**https://ec.europa.eu/consumers/odr/main/index.cfm?event=main.home2.show&lng=HU**

Ezzel a hivatkozással nyissa meg a vitarendezési platformot.

Töltse ki az űrlapot.

A kereskedő adatainak megadásakor adja meg az elnokseg@zoldovezet.info címet.

Küldje be a panaszt.

1. **Az ÁSZF módosítása, az egyedi bérleti szerződés megszűnése, és az elállási tilalmak**
   1. A Bérbeadót – különösen, de nem kizárólagosan a saját, illetve üzleti partnerei gazdasági érdekeinek védelmében – megilleti az ÁSZF egyoldalú módosításának joga, azzal, hogy a módosított tartalmú ÁSZF a módosítás hatályba lépését követően megkötött egyedi bérleti szerződésekre alkalmazandó.
   2. A Bérbeadó a fenti alakító hatalmasság gyakorlásáról, valamint a megváltozó klauzulákról a módosított ÁSZF hatályba lépését legalább 8 (nyolc) nappal megelőzően a Zöldövezet honlap lábjegyzeti részén, külön közleményben értesíti a leendő szerződéses partnereit.
   3. A Szerződő Felek az egyedi bérleti jogügyletüket közös megegyezéssel, a jövőre nézve megszüntethetik. Ebben az esetben a Felek további szolgáltatásokkal nem tartoznak, és kötelesek egymással a megszűnés előtt már teljesített szolgáltatások vonatkozásában elszámolni.
   4. Felek rögzítik, hogy amennyiben Bérlő a megrendelését olyan módon véglegesíti, hogy a megrendelésben jelölve van, hogy a Bérlő kéri a Bérbeadót, hogy a **szolgáltatás teljesítését már a szerződéskötést követő 14 napon belül kezdje meg**, azt Felek úgy tekintik, hogy Bérlő a 45/2014.(II.26.) számú Kormányrendelet 19.§-ában meghatározott kifejezett nyilatkozatot közölt.
   5. Amennyiben Bérlő a 45/2014.(II.26.) számú Kormányrendelet 19.§-ában meghatározott kifejezett nyilatkozatot **közölt** a Bérbeadóval a megrendelés leadása során, akkor a Bérlőt az Egyedi bérleti szerződés megkötésének napjától számított (14) tizennégy napon belül megilleti az indokolás nélküli felmondás joga.
   6. Amennyiben Bérlő **nem közölt** a 45/2014.(II.26.) számú Kormányrendelet 19.§-ában meghatározott kifejezett nyilatkozatot a Bérbeadóval a megrendelés leadása során, akkor a Bérlőt az Egyedi bérleti szerződés megkötésének napjától számított (14) tizennégy napon belül megilleti az indokolás nélküli elállás joga.
   7. A Bérlő az elállás vagy a felmondás jogát Fogyasztó és a vállalkozás közötti szerződések részletes szabályairól szóló 45/2014.(II.26.) számú Kormányrendelet 2. mellékletben található nyilatkozat-minta felhasználásával vagy az erre vonatkozó egyértelmű nyilatkozat útján gyakorolhatja.
   8. Ha a Bérlő a teljesítés megkezdését követően a 7.4. pont szerint esetben a szolgáltatás teljesítésének megkezdését követően a 7.5. pont szerint felmondja az Egyedi bérleti szerződést, köteles a felmondás Bérbeadóval való közlése időpontjáig teljesített szolgáltatással arányos díjat a Bérbeadó számára megfizetni.
   9. Ha a Bérlő a 7.6. pontban rögzítetteknek megfelelően eláll a szerződéstől, a Bérbeadó haladéktalanul, de legkésőbb az elállásról való tudomásszerzésétől számított tizennégy napon belül visszatéríti a Bérlő által ellenszolgáltatásként megfizetett teljes összeget, ideértve a teljesítéssel összefüggésben felmerült költségeket is.
   10. A 7.5. pont szerinti felmondás vagy a 7.6. pont szerinti elállás esetén a Bérbeadó a Bérlőnek visszajáró összeget a Bérlő által igénybe vett fizetési móddal megegyező módon téríti vissza.
   11. Ha a Bérlő kifejezetten a legkevésbé költséges szokásos fuvarozási módtól eltérő fuvarozási módot választ, a Bérbeadó nem köteles visszatéríteni az ebből eredő többletköltségeket.
   12. Ha a Bérlő a 7.5. pontnak megfelelően felmondja a szerződést, vagy a 7.6. pontnak megfelelően eláll a szerződéstől, köteles a terméket haladéktalanul, de legkésőbb a felmondás, illetve az elállás közlésétől számított tizennégy napon belül visszaküldeni, illetve a Bérbeadónak vagy a Bérbeadó által a termék átvételére meghatalmazott személynek átadni. A visszaküldés határidőben teljesítettnek minősül, ha a Bérlő a terméket a határidő lejárta előtt elküldi.
   13. A Bérlő kizárólag a termék visszaküldésének közvetlen költségét viseli.

Budapest, 2019. február 1.